**ОБЩИНСКА ИЗБИРАТЕЛНА КОМИСИЯ ЛЕТНИЦА**

РЕШЕНИЕ

№ 75-МИ
Летница, 25.10.2019г.

ОТНОСНО: Жалба от Джейхан Хасанов Ибрямов, народен представител от 11-МИР Ловеч.

 В ОИК Летница е постъпила Жалба с вх. № 2  от 25.10.2019 г. от Джейхан Хасанов Ибрямов, във връзка с нерегламентирано поставяне на камери за наблюдение. Народният представител от 11-МИР Ловеч твърди, че на 24.10.2019г. в град Летница на ул. „Витоша“ и ул. „Цанко Бакалов“ служител на общината е монтирал камери за наблюдение. Обект на наблюдение са улици, къщи и постройки в града, а не места, където са констатирани нарушения по време на предизборната кампания или места, където ще се провеждат предизборни митинги. Като една от камерите е насочена към заведението на дъщерята на кандидат за общински кмет. При последваща среща с изпълняващият длъжността кмет на община Летница, инициирана от съответния кандидат за кмет (с още двама свидетели), за да се установи заповедта и основанието за поставянето на тези камери, такава не е констатирана. По думите на кмета заповедта е издадена устно и без основание.

 Жалбоподателят счита, че са нарушени човешките права и е упражнена дискриминация по отношение на хората, живеещи в съответните сгради на двете улици. Също така твърди, че тези действия са с цел сплашване на избирателите и упражняване на контрол върху техния вот.

 Жалбоподателят моли, за предприемане на необходимите действия по отстраняването на камерите и санкциониране на нарушителите.

 Извършена е проверка на място от представители на ОИК Летница от различни политически партии и коалиции – Бисер Цеков – председател на ОИК Летница, Иван Симеонов – член на ОИК Летница и Атанас Чирилков – член на ОИК Летница. Те представиха доклад. От него се установи, че на частен имот находящ се на улица „Васил Левски“ №28, ползван и нает от ПК “Единство“ гр.Летница е поставена камера за видео наблюдение, която е насочена по посока изток на същата улица. Също така бе установено, че на електрически стълб до имот с адрес ул.“Дунав“ №2 е поставена камера за видео наблюдение насочена към мост над Смърдешка бара. От информация от служител на Община Летница – Стефан Желев същият е поставил тези две камери по нареждане на ВР. И. Д. Кмет на Община Летница, както се твърди в жалбата.

В Изборния кодекс не са регламентирани редът, начина и контрола за поставяне на камери за наблюдение по вътрешно уличната мрежа на територията на Община Летница. Кодексът не възлага на Общинската избирателна комисия контролни функции относно начина на видео наблюдение на територията на Община Летница.

С оглед на изложеното ОИК Летница счита, че подадената жалба е извън нейната компетентност и на основание чл.87 ал.1 т.1 и т.22 от ИК, ОИК - Летница

**Р Е Ш И:**

 **ОСТАВЯ БЕЗ РАЗГЛЕЖДАНЕ**Жалба вх. № 2  от 25.10.2019 г., подадена от Джейхан Хасанов Ибрямов, народен представител от 11-МИР Ловеч във връзка с нерегламентирано поставяне на камери за наблюдение.

Копие от настоящото решение да се изпрати на ВР. И. Д. Кмета на Община Летница.

Решението на Общинска избирателна комисия Летница може да се оспори пред Централната избирателна комисия в тридневен срок от обявяването му на основание чл. 88 от ИК.

ПРЕДСЕДАТЕЛ:

 /Бисер Цеков/

СЕКРЕТАР:

 /Станислава Стайкова-Давидова/